Osudové bitky dejín - Fidler, Jiří, 1961-; Klapáčová, Jana; Marcinát, Juraj; Sedláková, Katarína, 1976-; Petráček, Jiří, 1941-; Synek, Jaroslav (2018)
Dejiny ľudstva sú okrem iného aj dejinami vojen a záujem širokej verejnosti o históriu bojových stretnutí časom nijako neutícha. Medzi obľúbené publikácie patria prehľady najvýznamnejších bitiek svetových dejín, ktoré vo väčšej (alebo dokonca zásadnej) miere ovplyvnili osudy jednotlivých štátov či celých kontinentov. Kniha Osudové bitky dejín z dielne uznávaného historika Jiřího Fidlera zahŕňa 55 bitiek svetových dejín (od bitky pri Tymbre až po vojnu o Kosovo), ktoré podľa autorovho odborného názoru spĺňajú podmienky osudovosti v kontexte ďalšieho historického vývoja. Všetky bitky sú spracované jednotným spôsobom a dopĺňa ich nadštandardná obrazová príloha vo forme reprodukcií dobových alebo neskorších výtvarných diel. Jednotlivé kapitoly obsahujú tiež základné životopisné medailóny vojvodcov zúčastnených strán, doplnené ich portrétmi v jednotnom výtvarnom stvárnení. Ťažiskovú časť príloh tvoria mapy, ktoré zobrazujú politickú situáciu protagonistov pred danou osudovou zrážkou, ako aj niekoľko vývojových fáz väčšiny sledovaných bitiek.
Preložené pravdepodobne z češtiny
Keywords: bitky; Battles; dejiny bitiek; History of battles; vojvodcovia; Military leaders; svetové dejiny; World history; krajiny sveta; Countries of the world; prehľady; obrazové publikácie; Surveys; Pictorial works